Елзе Ласкер-Шюлер
Майка ми

Превод от немски: Венцеслав Константинов, —

chitanka.info

Тя ли беше великият ангел,

Които крачеше редом с мен?

Или е погребана майка ми

Под небето от дим —

След смъртта й то вече не ще разсинее.

Да можеха ярко да блеснат очите ми,

Та светлина да й пратя.

Да не бе отлетяла от лика ми усмивката,

Окачила я бих на гроба й.

Ала зная една звезда,

Където цари вечен ден —

Нея над пръстта й ще пратя.

Сега ще съм вечно сама

Като великия ангел,

Който крачеше редом с мен.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.